Jorge Jurado

Jorge García Jurado (s. 22. syyskuuta 1995 Madrid, Espanja) on espanjalainen näyttelijä.

Jurado sai osan televisiosarjasta Serranon perhe jo kahdeksan vuoden ikäisenä. Hän ei ollut koskaan ajatellut näyttelevänsä, mutta hänen isoäitinsä Ketty sai selville koe-esiintymisestä ja ilmoitti hänet sinne. Sarjassa Jurado näyttelee Diegon nuorinta poikaa Curroa, joka on sarjan alussa kahdeksanvuotias. Curro on sarjassa varhaiskypsä, hieman ujo ja ehkä perheen järkevin poika.

Serranon perheen lisäksi Jurado on näytellyt elokuvassa Goal II: Living the Dream (2007) päähenkilön Santiagon veljeä Enriquea.

Aiheesta muualla 
 

Lapsinäyttelijät
Espanjalaiset näyttelijät
Syntymävuosi puuttuu
Elävät henkilöt